# Akitan prefektuuri

### Wikipedia

Akitan prefektuuri (秋田県, Akita-ken)
Perustiedot
Pääkaupunki: | Akita
Alue: | Tōhoku
Saari: | Honshū
Kuvernööri: | Sukeshiro Terata
Pinta-ala: | 11 612,11 km² (6.)
– % vettä | 0,7 %
Väestö: | 1 174 905 (35.)
Väestötiheys: | 101 as./km²
Alueet: | 8
Kunnat: | 65
ISO 3166-2: | JP-05
Internet-sivu | www.pref.akita.jp/e/
Prefektuurin symbolit
Kukka: | Japaninruttojuuri, (Petasites japonicus)
Puu: | Japaninsetri, (Cryptomeria japonica)
Lintu: | Kuparifasaani, (Phasianus soemmerringii)

Akitan prefektuuri (jap. 秋田県, Akita-ken) sijaitsee Tōhokun alueella pohjoisessa Japanissa. Sen pääkaupunki on Akita.

## [muokkaa] Maantiede

Akitan prefektuuri sijaitsee Honshūn saaren pohjoisosassa, Japaninmeren läntisellä rannikolla. Sen naapuriprefektuurit ovat Aomori pohjoisessa, Iwate idässä, Miyagi kaakossa ja Yamagata etelässä. Prefektuurista löytyvät vuoristot ovat itärajalla kulkeva Ōu ja prefektuurin keskellä kohoava Dewa. Rannikkoviivaa rikkoo Ogan niemimaa. Akitan prefektuuri on muodoltaan neliskulmainen ja kooltaan n. 181 km pohjoisesta etelään ja 111 km lännestä itään.

### [muokkaa] Kaupungit

- Akita (pääkaupunki)
- Daisen
- Katagami
- Kazuno
- Kita-Akita
- Nikaho
- Noshiro

- Oga
- Ōdate
- Senboku
- Yokote
- Yurihonjō
- Yuzawa

### [muokkaa] Ilmasto

Talvet ovat prefektuurissa tyypillisesti pitkiä. Sisämaassa ne ovat kylmiä ja runsaslumisia, kun taas rannikolla ilmasto on lauhkea eikä lunta juurikaan nähdä. Kesät ovat lyhyitä ja sisämaassa lämpimämpiä kuin rannikolla.

## [muokkaa] Historia

Akitan prefektuuri sijaitsee vanhan Dewan provinssin Ugon alueella. Se koostuu entisistä Kamedan, Yashiman, Iwasakin, Honjoun, Akitan ja Esashikenin prefektuureista, jotka yhdistettiin Meiji-kaudella yhdeksi Akitan prefektuuriksi.

## [muokkaa] Talous

Kuten suurimman osan Tōhokusta, Akitan talous nojaa pääasiallisesti perinteisiin elinkeinoihin, kuten maanviljelyyn, kalastukseen ja metsätalouteen. Tämä on saanut monet nuoret muuttamaan Tokioon tai muihin suuriin kaupunkeihin ja Akitan prefektuuri kärsii jatkuvasta väestömäärän laskusta.

Tsurunoyu onsen Akitan prefektuurissa.

## [muokkaa] Matkailu

Tazava-järven lähellä sijaitsevat useat kuumat lähteet (onsen), ovat suosittuja turistikohteita. Akitan prefektuurissa järjestetään myös useita kausiluonteisia festivaaleja (matsuri), jotka tarjoavat mahdollisuuden kurkistaa traditionaalisen Japanin maalaisiin.

Kakunodate on vanha kaupunki, jossa sijaitsee useita suojeltuja samuraitaloja. Aoyagin talo on Odano Naotaken vanha asunto. Hän oli ensimmäinen modernin, ihmisen anatomiaa käsittelevän teoksen kirjoittaja Japanissa, ja hänen talossaan sijaitsee nykyään museo.

Shirakami-Sanchi, maailman suurin koskematon pyökkimetsä, levittäytyy Aomorin ja Akitan prefektuurien alueelle. Shirakami vuoret joilla metsä sijaitsee on osa UNESCOn maailmanperintöluetteloa.

## [muokkaa] Aiheesta muualla

- Akitan prefektuurin kotisivut (englanniksi)
- Akitan ruokia (englanniksi)

Wikimedia Commonsissa on lisää materiaalia aiheesta Akitan prefektuuri.

| Akitan prefektuuri
Kaupungit: Akita (pääkaupunki) | Daisen | Katagami | Kazuno | Kita-Akita | Nikaho | Noshiro | Oga | Ōdate | Senboku | Yokote | Yurihonjō | Yuzawa
Piirikunnat: Kazuno | Kita-Akita | Minamiakita | Ogachi | Senboku | Yamamoto

| Japanin prefektuurit
Aichi | Akita | Aomori | Chiba | Ehime | Fukui | Fukuoka | Fukushima | Gifu | Gunma | Hiroshima | Hokkaido | Hyōgo | Ibaraki | Ishikawa | Iwate | Kagawa | Kagoshima | Kanagawa | Kōchi | Kumamoto | Kioto | Mie | Miyagi | Miyazaki | Nagano | Nagasaki | Nara | Niigata | Ōita | Okayama | Okinawa | Osaka | Saga | Saitama | Shiga | Shimane | Shizuoka | Tochigi | Tokushima | Tokio | Tottori | Toyama | Wakayama | Yamagata | Yamaguchi | Yamanashi
Japanin alueet
Hokkaido | Honshū | Tōhoku | Kantō | Chūbu (Hokuriku | Kōshin'etsu | Tōkai) | Kansai | Chūgoku | Shikoku | Kyūshū | Ryūkyū

Haettu osoitteesta http://fi.wikipedia.org../../../a/k/i/Akitan_prefektuuri.html

Luokka: Akitan prefektuuri

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- العربية
- Bahasa Indonesia
- Česky
- Deutsch
- Eesti
- English
- Español
- Esperanto
- Français
- 한국어
- Italiano
- Magyar
- Nederlands
- 日本語
- Norsk (bokmål)
- Polski
- Português
- Русский
- Svenska
- Українська
- 粵語
- 中文